EkBass/fiwiki-20250220-pages-articles huggingface dataset:
Herman Klaunpoika Fleming

Herman Klasson Fleming (1619–1673) oli suomalainen valtaneuvos, amiraali ja Suomen kenraalikuvernööri. Hän oli myös Liperin vapaaherra. Herman Fleming syntyi 17. syyskuuta 1619 Askaisissa. Hän valmistui ylioppilaaksi 1637 Uppsalassa ja opiskeli 1640 Leidenissä. Hän opiskeli laivanrakennusta Hollannissa ja matkusti myös Ranskaan. Hän palveli hollantilaisella sotalaivalla useissa meritaisteluissa 1642, ja palattuaan kotimaahan hänestä tuli sotalaivan kapteeni Ruotsin laivastossa 1644. Vuonna 1645 hän sai amiraalin arvon, ja vuonna 1650 hänestä tuli valtaneuvos. Hän tuli Tukholman käskynhaltijaksi ja amiraliteettineuvokseksi vuonna 1650. Hän yleni nopeasti virkauralla ja saavutti erityisesti Kaarle X Kustaan suosion. Hän toimi kamarikollegion presidenttinä vuosina 1653–1660 ja tuli peruutuskollegion puheenjohtajaksi (neljännesreduktio) vuonna 1655. Toimiessaan neljännesperuutusta varten asetetun kollegion puheenjohtajana Fleming joutui kuitenkin ylhäisaatelisten säätytoveriensa vihoihin ja syrjäytettiin kuninkaan kuoltua 1660 valtionvarainhoitajan tehtävistä sekä holhoojahallituksen jäsenyydestä. Herman Fleming määrättiin Suomen kenraalikuvernööriksi, jona hän toimi vuosina 1664–1669. Hän vahvisti sotaväen taloudellista tilannetta saamalla Savon ja Karjalan värväyksen pariin. Edeltäjiensä tavoin hän piti suomenkielen taitoa tärkeänä ja otti sen huomioon virkanimityksissään. Hän kiinnitti erityisesti huomiota itärajan turvallisuuteen. Fleming vihittiin avioliittoon Kristina Rosladinin kanssa vuonna 1645. Paroni Herman rakennutti uusiksi Louhisaaren linnan. Vuonna 1655 valmistunut kartanon päärakennus on yksi Suomen harvoista italialaisesta palladiolaisesta arkkitehtuurista vaikutteita saaneista linnoista. Päärakennusta sekä sivurakennuksia ympäröi englantilaistyylinen puisto ja kokonaisuus muodostaa yhden Suomen parhaiten säilyneistä kartanomiljöistä. Kartanon yläkerrassa on katto- ja seinämaalauksia 1600- ja 1700-luvuilta. Liperin suurpitäjä läänitettiin vuonna 1651 vapaaherrakunnaksi, ja Flemingistä tuli sen ensimmäinen lääninherra. Hermanin isä Ritari Claes Fleming (1592–1644), oli maaherrana ja amiraalina, ja kaatui Femernin meritaistelussa. Hänen palveluksensa ja ansioidensa johdosta kuningatar 26. maaliskuuta 1651 korotti hänen lapsensa vapaaherroiksi ja -herrattariksi, mukaan lukien Hermanin. Heidän sukunsa jatkuu tähän päivään saakka, eli ei ole sammunut mieskannalta. Ruotsissa elää edelleen vapaaherra Fleming af Liebelitz -nimisiä ihmisiä. Hermanin poika oli paroni Claes Fleming af Liebelitz (1649–1685), aatelissäädyn maamarsalkka, ja Ruotsin valtiovarainhoitaja eli kamarimestari, valtaneuvos myös. 10. joulukuuta 1687 kuningas Kaarle XI korotti hänen leskensä ja lapsensa kreivilliseen arvoon. Tämä sukuhaara kuitenkin sammui mieskannalta 15. marraskuuta 1729, joten enää ei ole olemassa kreivi Flemingejä. ==Katso myös== * Fleming (suku) ==Lähteet== Luokka:Suomi Ruotsin suurvalta-ajalla Luokka:Suomen kenraalikuvernöörit Luokka:Suomalaiset amiraalit Luokka:Valtaneuvokset Luokka:Vuonna 1619 syntyneet Luokka:Vuonna 1673 kuolleet
Ivar Fleming

Ivar Fleming eli Iivari Jaakkimanpoika Fleming (s. 1487 – k. 1548) oli suomalainen valtaneuvos ja Nyynäisten herra.Ivar Fleming Godsägare, SjöofficerViitattu 31.7.2024 Hän oli syntyisin Kuitian kartanonherrain suvusta. Fleming oli Pohjois-Suomen laamanni vuodesta 1524. Hän johti veljensä Erikin kanssa sotilaita, jotka karkottivat tanskalaiset Suomesta vuonna 1523. ==Katso myös== * Fleming (suku) ==Lähteet== ==Aiheesta muualla== * Kansallisbiografia Luokka:Suomi Vaasa-ajalla Luokka:Valtaneuvokset Luokka:Vuonna 1548 kuolleet Luokka:Suomalaiset sotilaat Luokka:Syntymävuosi tuntematon
Johan Fleming

Johan Fleming (1578–1599) oli Viikin vapaaherran ja Kuitian kartanonherran, Klaus Eriksson Flemingin ja Ebba Stenbockin (Kustaa Vaasan kolmannen vaimon sisar) poika, ainoa heidän yhteisistä pojistaan, joka oli elossa Klaus Flemingin kuollessa 1597.Nuijasota, Kokkola.fi Hänet mestattiin Turun verilöylyssä. Hänen viimeiset sanansa olivat: "Kuolen uskoni puolesta", millä hän tarkoitti katolisuutta ja uskollisuutta lailliselle kuninkaalle Sigismundille. ==Katso myös== * Fleming (suku) == Lähteet == Luokka:Suomalaiset aateliset Luokka:Suomalaiset teloitetut Luokka:Vuonna 1578 syntyneet Luokka:Vuonna 1599 kuolleet
Klaus Hermaninpoika Fleming

Klaus Hermansson Fleming (n. 1550–1616) oli suomalainen sotilas ja historiallinen kirjailija. Hän oli Herman Flemingin poika. Hän toimi Savonlinnan isäntänä vuodesta 1581, Kapriossa 1584–1587 ja Turussa 1597. Hän luovutti päällikkyyden Stålarmille. Sotilasuransa lisäksi Fleming tunnetaan ensimmäisenä suomalaisena muistelmakirjailijana ja poliittisen historian kirjoittajana. Memoriale Chronicum käsittelee vuosien 1380-1591 tapahtumia ja Res in Finnia vuosien 1592-99. == Teokset == Memoriale Chronicum. [Painamaton] Chronicon brevis. [Painamaton] Res in Finnia, qui mutarint et variarint per octiennium. Rostock, 1603. == Katso myös == * Fleming (suku) == Lähteet == Luokka:Suomalaiset sotilaat Luokka:Vuonna 1550 syntyneet Luokka:Vuonna 1616 kuolleet
Breitenfeldin taistelu

Breitenfeldin taistelu voi tarkoittaa ainakin seuraavia asioita: *Breitenfeldin ensimmäinen taistelu (1631) *Breitenfeldin toinen taistelu (1642)
Langkawi

Langkawi on 104 saaresta koostuva saariryhmä Malesiassa Kedahin osavaltiossa. Saari sijaitsee Malesian luoteisosassa Andamaanienmerellä, 30 kilometrin päässä Malesian rannikosta. Myös saariryhmän suurin saari tunnetaan nimellä Langkawi. Saaren asukasluku oli vuonna 2010 noin 94 800\. Langkawi ja Tuba ovat saariryhmän ainoat asutetut saaret. Langkawin suurin kaupunki on Kuah. ==Ilmasto== Langkawin ilmasto on trooppinen, vuoden keskimääräinen lämpötila on noin 32 celsiusastetta. Ilmastolle on tyypillistä kuumuus ja 85–90 prosentin suhteellinen kosteus. Sadekausi on elo-syyskuussa, joskin läpi vuoden esiintyy voimakkaita sadekuuroja.http://foreca.fi/Malaysia/Langkawi ==Liikenne== Etenkin pääsaarelle suuntautuvaa matkailua palvelee Langkawin kansainvälinen lentoasema . Sitä käytti vuonna 2010 noin 1,3 miljoonaa matkustajaa.http://www.malaysiaairports.com.my/index.php?option=com_content&view;=article&id;=179&Itemid;=78 ==Lähteet== ==Aiheesta muualla== Luokka:Malesian saaret
Ndunda

Ndunda on Nigeriassa puhuttava nigeriläis-kongolainen kieli. Sillä on äidinkielisiä puhujia 350 henkeä (1999).Ethnologue: Ndunda Viitattu 26.7.2015. Suurin osa heistä asuu Taraban osavaltiossa. ==Lähteet== Luokka:Nigerian kielet
Nepalin kieli

Nepali on indoarjalainen kieli, jota puhutaan Nepalissa, Bhutanissa sekä joissakin Intian ja Myanmarin osissa. Noin puolet nepalilaisista puhuu nepalia äidinkielenään ja monet muut toisena kielenään. Kielellä on noin 16 000 000 puhujaa. Kielellä on virallinen asema Nepalissa ja kahdessa Intian osavaltiossa: Sikkimissä ja Länsi-Bengalissa. Nepalilla on 9 päämurretta eikä kielen katsota olevan uhattuna. == Fonologia == === Konsonantit === Bilabiaali Dentaali Retrofleksi Palataali Velaari Glottaali Klusiili tavallinen b d ɖ g aspiroitunut bʰ dʰ ɖʰ gʰ Nasaali m n ŋ Frikatiivi s h Affrikaatta tavallinen ʤ aspiroitunut ʤʰ Lateraali l Tremulantti r Puolivokaali w j Lähde: === Vokaalit === Etinen Keskinen Takainen Suppea i u Puolisuppea e ə o Avoin a Kaikki vokaalit voivat esiintyä myös nasaalisina. Lähde: == Lähteet == Luokka:Nepalin kielet Luokka:Bhutanin kielet Luokka:Paharikielet
Bi

Bi tarkoittaa seuraavia: * Bændasamtök Íslands, BÍ, Islannin maanviljelijöiden järjestö * Bank Indonesia, BI, Indonesian keskuspankki * bi, biseksuaali * Bi, kiinalainen tähtikuvio ”Seinä” * Bi, kiinalainen tähtikuvio ”Verkko” * * Burundin ISO 3166-1 -koodi BI * business intelligence, BI, liiketoimintatiedon hallinta * * .
He

He tarkoittaa seuraavia: * He, Asko Sahlbergin romaani * * * * he, suomen kielen persoonapronomini * He, Asko Sahlbergin romaani vuodelta 2010 * he, heprealaisen, foinikialaisen ja aramealaisen kirjaimiston viides kirjain * hā’ eli he, arabialainen kirjain * he, japanilaisen kana-aakkoston kirjain * hallituksen esitys, HE, hallituksen parlamentille antama lakiehdotus * Hockey East, HE, yhdysvaltalainen yliopistojääkiekkosarja * Hollis and Eastern Railroad, lyhenne HE, yhdysvaltalainen rautatieyhtiö. * HE eli holoseenin ajanlasku (engl. Holosenic Era) * H.E., his/her eminence, hänen korkea- arvoisuutensa (yleensä tittelin edessä uskonnollisilla johtamilla, periytyy Vatikaanista erityisesti kardinaaleilla ja Paavin lähimmillä) * H.E., his/her excellency, hänen korkea-arvoisuutensa (yleensä tittelin edessä valtiollisissa korkeissa viroissa, kuten suurlähettiläillä. Joissain tapauksissa edellistä uskontoon enemmälti viittaavaa titteliä on käytetty virallisissa valtiollisissa tilaisuuksissa, vaikka ko. henkilö ei ole korkeassa uskonnollisessa asemassa tjms.) * He -nimisiä henkilöitä: ** He Bingjiao (s. 1997), kiinalainen sulkapalloilija ** He Chong (s. 1987), kiinalainen uimahyppyjen olympiavoittaja ja maailmanmestari ** He Cihong (s. 1975), kiinalainen uinnin maailmanmestari ** He Hui (s. 1972), kiinalainen oopperalaulaja ** He Jiankui (s. 1984), kiinalainen geneetikko ** He Jianping (s. 1963), kiinalainen käsipalloilija ** He Jun (s. 1969), kiinalainen koripalloilija ** He Kexin (s. 1992), kiinalainen telinevoimistelija ** He Long (1896–1969), kiinalainen kommunistipoliitikko ja Kiinan kansantasavallan marsalkka ** He Pingping (1988-2010), kiinalainen lyhytkasvuinen mies ** He Wenna (s. 1989), kiinalainen trampoliinivoimistelija ** He Zi (s. 1990), kiinalainen uimahyppääjä ** He Zizhen (1909–1984), Mao Zedongin kolmas puoliso ** Zheng He (1371–1435), kiinalainen tutkimusmatkailija == Lähteet ==
Li

Li tarkoittaa seuraavia: * * * * * * li, kiinalainen kosmologian ja filosofian käsite, joka tarkoittaa periaatetta tai luonnonlakia * li, kiinalainen mittayksikkö, vastaa 500:aa metriä * li-kiinalaiset, etninen ryhmä * Lautiosaari, liikennepaikkalyhenne Li, rautatieliikennepaikka * LI, Lili Aivanovan studioalbumi vuodelta 2012 * Li, taajama Øygardenin kunnassa Norjassa ==Li-nimisiä henkilöitä== === Sukunimenä === * Li, aasialainen sukunimi ===Etunimenä=== * Li Andersson (s. 1987), suomalainen poliitikko, Vasemmistoliiton ent. puheenjohtaja ja ministeri * Li Englund (1908–1993), suomalainen tekstiili- ja pukusuunnittelija * Li Kochman (s. 1995), israelilainen judoka * Chen Li (s. 1974), kiinalainen haulikkoampuja * Chen Li (s. 1968), kiinalainen diplomaatti * Du Li (s. 1982), kiinalainen kivääriampuja, maailmanmestari ja olympiavoittaja * Gong Li (s. 1965), kiinalainen näyttelijä * Jet Li (s. 1963), kiinalainen itämaisten taistelulajien taitaja ja elokuvanäyttelijä * Lin Li (s. 1970), kiinalainen uimari ja olympiavoittaja * Lu Li (s. 1976), kiinalainen telinevoimistelija ja olympiavoittaja * Sun Li (1913–2002), kiinalainen kirjailija ja toimittaja * Xu Li (s. 1989), kiinalainen painija * Yang Li (s. 1991), kiinalainen jalkapalloilija * Li Lykke Zachrisson eli Lykke Li (s. 1986), ruotsalainen laulaja ja lauluntekijä
Ne

Ne tarkoittaa seuraavia: * myyräkuume, NE, latinankielisestä nimestä nephropathia epidemica, sairaus * ne, suomen kielen demonstratiivipronomini * Ne, kunta Italiassa * * Nebraska, postilyhenne NE, Yhdysvaltain osavaltio * * * * . ==Henkilöt== Ne on seuraavan henkilön nimi: * Ne Win (1911–2002), burmalainen kenraali.
Na

Na tarkoittaa seuraavia: * * NA, Namibian ISO 3166-1 -maakoodi * NA, naurun kielen ISO 639-1 -koodi * Nimettömät Narkomaanit, englanniksi Narcotics Anonymous (NA), järjestö * . * Nerikes Allehanda, ruotsalainen sanomalehti * Namdalsavisa, norjalainen sanomalehti * NA, Im Na-yeonin albumi vuodelta 2024 ==Luonnontieteet== * Avogadron vakio, tunnus NA * * ==Henkilöt== Na on seuraavien henkilöiden nimi: * Li Na (s. 1982), kiinalainen tennispelaaja * Ming-Na (s. 1963), yhdysvaltalainen näyttelijä * Na Hong-jin (s. 1974), eteläkorealainen elokuvaohjaaja ja -käsikirjoittaja. ==Katso myös== * Senzeni Na, apartheidin vastaisen liikkeen protestilaulu.
Cl

Cl tarkoittaa seuraavia: * * * * * * Sri Lanka, ajoneuvojen kansallisuustunnus CL, valtio * cum laude approbatur, cl tai c, ylioppilaskirjoitusten ja yliopiston opintosuoritusten arvosana * citato loco, c.l., mainitussa paikassa. ==Henkilöitä== * CL eli Lee Chae Rin, K-pop-yhtye 2NE1:n johtohahmo
Ar

Ar tai AR tarkoittaa seuraavia: * * androgeenireseptori, AR * ansioristi, ar., kunniamerkkityyppi * * * * Arkansas, postilyhenne AR, Yhdysvaltain osavaltio * Asikkalan Raikas, AR, suomalainen urheiluseura * kaiken varalta, A/R, englannin sanoista (against) all risks, vakuutustyyppi. * lisätty todellisuus, englanniksi augmented reality (AR). ==Katso myös== Aihepiiriin liittyy myös seuraava: * AR-15, kiväärimalli.
Ca

Ca tarkoittaa seuraavia: == Maantiede == * * Kalifornia, postilyhenne CA, Yhdysvaltain osavaltio * Cả, joki Vietnamissa == Luonnontieteet ja teknologia == * * * väriaberraatio, eli kromaattinen aberraatio == Muut == * * * noin, ca., latinan sanasta circa, likimääräistä arvoa osoittava ilmaus * Combat Arms, CA, videopeli * Caudron-Renault C.R. 714, Suomen ilmavoimien konetunnus CA, ranskalainen hävittäjälentokone * Cocaine Anonymous, CA, vertaistukiryhmä * Augsburgin tunnustus (Confessio Augustana)
Sc

Sc tarkoittaa seuraavia: * Etelä-Carolina, postilyhenne SC, Yhdysvaltain osavaltio * * Schmidtin luku, Sc, dimensioton suure * Scottin piirikunta, SC, Yhdysvaltain piirikunta Kansasissa * Settle–Carlisle Line, S&C, rautatieosuus * * * * Splinter Cell, SC, videopeli * superkalanteroitu paperi, SC, kiillotettu paperi. * Satin Circus, SC, suomalainen yhtye * Kuvakaappaus, englanniksi screenshot, lyhenne.
Ti

Ti, TI tai T.I. voi tarkoittaa ainakin seuraavia asioita: * Terapeuttinen indeksi, TI * * * * tiistai, ti, viikonpäivä * ti, myös si, duuriasteikon seitsemäs sävel solmisaatiossa * Texas Instruments, TI, yhdysvaltalainen elektroniikkavalmistaja * Transparency International, TI, korruptiota vastaan taisteleva kansainvälinen järjestö * The International, TI, vuosittain järjestettävä Dota 2 -videopelin kilpailutapahtuma * T.I., yhdysvaltalainen hip hop -artisti *Ti, tebi, erityisesti tietotekniikassa käytettävä etuliite, jonka suuruus on 240. Esimerkiksi 2 TiB = 2 tebitavua = 1 099 511 627 776 tavua
Cr

Cr tarkoittaa seuraavia: * * * * * * Crystal Rollers, CR, suomalainen keilailuseura * Tšekki, ČR, tšekin sanoista Česká republika, valtio * Český rozhlas, ČR, Tšekin radioyhtiö. * CR-kaasu, kyynelkaasussa käytetty kemikaali * CR, biologiassa lyhenne sanoista Critically Endangered eli äärimmäisen uhanalainen * CR, urheilussa kisaennätyksen lyhenne * ASCII-ohjausmerkki CR, Carriage Return eli vaununpalautus
Mn

Mn tarkoittaa seuraavia: == Alueet == * Minnesota, postilyhenne MN, Yhdysvaltain osavaltio * == Luonnontieteet == * * * == Muut == * Compagnie Maritime Nantaise, MN, ranskalainen laivayhtiö * * Maata näkyvissä -festarit, MN, Suomen luterilaisen evankeliumiyhdistyksen nuorisotyön ja Turun evankelisluterilaisten seurakuntien järjestämä tapahtuma * maihinnousu, mn, maihin siirtyminen vesikulkuneuvosta * maihinnoususotatoimi, mn, tunkeutuminen vihollisen alueelle vesitse * .
Fe

Fe tarkoittaa seuraavia asioita: * * fā’ eli fe (ف), arabialainen kirjain * * further education, FE, brittiläisen koulutusjärjestelmän opintoaste.
Ni

Ni tarkoittaa seuraavia: * Nationella insatsstyrkan, NI, Ruotsin poliisin erikoisjoukko. * Ni, joki Virginiassa * * * . ==Muuta== * Ritarit, jotka sanovat "Ni", elokuvassa Monty Pythonin hullu maailma esiintyviä hahmoja.
Cu

Cu tarkoittaa seuraavia: * * * * * kuutio, cu. (käytössä anglosaksisissa tilavuuden yksilöissä), englannin sanasta cubic, kuusitahkoinen geometrinen kappale * Kristillinen liitto, CU, hollanniksi ChristenUnie, alankomaalainen puolue * Curtiss Hawk, Suomen ilmavoimien konetunnus CU, yhdysvaltalainen hävittäjälentokone. * Kumpupilvi (latinaksi Cumulus, lyhenne Cu)
Zn

Zn tarkoittaa seuraavia: * * * * .
Honda CBR -sarja

CBR-sarja on Hondan valmistama urheilullisten moottoripyörien mallisarja. Honda CBR on saavuttanut erittäin suuren suosion Suomen moottoripyörämarkkinoilla ja CBR 125R olikin vuonna 2006 Suomen ostetuin moottoripyörähttp://www.tekniikanmaailma.fi/kaksipyoraiset/vertailut/tm- vertailu-kevytmoottoripyorat. CBR-sarjaan kuuluvat seuraavat mallit: * CBR125R, CBR150, CBR250 * CBR400, CBR400RR * CBR500R * CBR600F Hurricane, CBR600F2, CBR600F3, CBR600F4, CBR600F4i * CBR600RR * CBR1000F Hurricane * CBR900RR Fireblade * CBR1000RR Fireblade * CBR1100XX Super Blackbird == Lähteet == == Aiheesta muualla == CBR-sarja
Kvanttiteoria

Kvanttiteoria voi tarkoittaa seuraavia asioita: *Kvanttimekaniikka, fysiikan osa-alue *Vanha kvanttiteoria, kokoelma kvanttimekaniikkaa edeltäneitä teorioita * Kvanttikenttäteoria, kvanttimekaniikan osa-alue, joka sisältää seuraavat teoriat: ** Kvanttisähködynamiikka ** Kvanttiväridynamiikka ** Hiukkasfysiikan standardimalli * Kvanttipainovoima * Kvanttioptiikka * Kvanttikemia * Kvantti-informaatioteoria
Robin Cook

Robert "Robin" Finlayson Cook (28. helmikuuta 1946 - 6\. elokuuta 2005) oli Yhdistyneen kuningaskunnan ulkoministeri vuosina 1997-2001 . Hän oli aluksi Tony Blairin luottomies mutta erimielisyys Irakin sodasta johti Cookin eroon hallituksesta. Skotlantilaissyntyinen Cook edusti Työväenpuoluetta.Obituary: Robin Cook BBC Elokuussa 2005 Cook putosi kalliokielekkeeltä ollessaan kiipeilemässä Ben Stack -vuorella Skotlannissa. Hänen epäillään murtaneen niskansa pudotessaan. Onnettomuuten saattoi liittyä sydänkohtaus.Robin Cook dies after collapse on mountain Guardian == Lähteet == ==Aiheesta muualla== * Robin Cookin muistokirjoitus Helsingin Sanomissa Luokka:Yhdistyneen kuningaskunnan ulkoministerit Luokka:Vuonna 1946 syntyneet Luokka:Vuonna 2005 kuolleet
Aryan Brotherhood

Aryan Brotherhood (”arjalainen veljeskunta”), lyh. AB, on valkoihoisten muodostama valkoista ylivaltaa kannattava jengi tai ryhmittymä, joka syntyi vuonna 1964 Kaliforniassa San Quentinin vankilassa. Se perustettiin ensin valkoihoisten vankien suojelemiseksi lukumäärältään suuremmilta tummaihoisten ja meksikolaisten jengeiltä. AB:n sanotaan muotoutuneen 1950-luvulla toimineesta Blue Bird Gang -jengistä. AB:n alaosastoja esiintyy kodittomien turvana useissa suurissa Yhdysvaltojen kaupungeissa. Jäsenyys myönnettiin alkujaan vain irlantilaisen syntyperän omaaville, myöhemmin vaatimuksesta on luovuttu. Ryhmään kuuluu myös joitakin ei-valkoihoisia jäseniä, jotka toimivat yhteistyössä muiden jengien kuten Mexican Mafian kanssa tai välittäjänä veljeskunnan ja ei-valkoihoisten vankien välillä. AB:n käyttää paljon natsi- Saksan symboleja kuten hakaristiä ja SS -salamoita. Muita symboleita ovat numerosarja 666, kirjaimet AB sekä apila. Mafiapäällikkö John Gotti maksoi Aryan Brotherhoodille suojelusta USP Marionin vankilassa Illinoisissa. == Lähteet == ==Aiheesta muualla== * FBI file File Number: 183-7396 * Aryan Brotherhood Information Resource Luokka:Etnosentrismi
Museoraitiovaunu

Museoraitiovaunu on raitiovaunu, joka on poistettu säännöllisestä linjaliikenteestä ja jota säilytetään sekä liikennöidään tarkoituksena säilyttää ja esitellä joukkoliikenteen historiaa. Raitiovaunuliikenteen säilyttäneissä kaupungeissa museoraitiovaunuilla usein liikennöidään kaupungin raitiotieverkolla. Paikkakunnilla ja alueilla, joilta raitiovaunuliikenne on lakkautettu tai vanhojen raitiovaunujen liikennöinti on teknisten muutosten takia mahdotonta, museoraitiovaunuille on voitu rakentaa museoraitiotie. Museoraitiotie toimii usein kokeiluna, jolla selvitetään raitiovaunuliikenteen palauttamista. Helsingissä yksityinen yhtiö Oy Stadin Ratikat Ab on järjestänyt elokuusta 2009 alkaen säännöllistä museoliikennettä entisöidyillä museovaunuilla sekä myös tilausliikennettä. Kaupungissa on myös raitioliikennemuseo. Turussa on säilynyt useita museoraitiovaunuja, ja kaupunkiin on ehdotettu museoraitiotietä välille Satama–Martinsilta–Kauppatori. Pohjoismaissa museoraitiovaunuilla liikennöidään Göteborgin, Norrköpingin ja Trondheimin normaalin liikenteen raitioteillä. Tukholmassa, Malmössä, Malmköpingissä, Bergenissä, Vinterbrossa Oslon eteläpuolella sekä Skjoldenæsholmissa Tanskassa on museoraitiotie. Useimmilla Euroopan raitioteillä on museoraitiovaunuja joilla liikennöidään tilauksesta tai säännöllisesti. Eniten museoraitioteitä on Yhdysvalloissa, koska siellä hyvin monista kaupungeista on lakkautettu raitiotiet. Lisäksi New Orleansin ja San Franciscon raitiotieliikenne perustuu museoraitiovaunuihin, jotka hoitavat suuren osan liikenteestä. ==Kirjallisuutta== * ==Aiheesta muualla== *Helsingin museoraitiovaunut Suomen Raitiotieseuran sivulla *Turun museoraitiovaunut Suomen Raitiotieseuran sivulla *Ruotsin raitiotieseura, Tukholman, Malmön ja Malmköpingin museoraitiotiet *Oslon Vognhall 5 sekä Vinterbron museoraitiotie *Skjoldenæsholmin museoraitiotie Tanskassa *Apta Heritage Trolley - sivusto * Stadin ratikat Luokka:Raitiotiekalusto Luokka:Raideliikenteen historia
Vartiuksen rata

Vartiuksen rata tarkoittaa Suomen rataverkon osuutta Paltamon kunnassa sijaitsevalta Kontiomäen asemalta Suomen ja Venäjän rajalle Vartiuksen raja- asemalle. Rataosa avattiin liikenteelle vuonna 1976. Joskus rataosaa kutsutaan myös Kostamusradaksi, sillä sen kautta kulkee Kostamuksesta saapuva tavaraliikenne. Rataosalla on vain tavaraliikennettä. Rataosalle tyypillisiä ovat vaativat nousut sekä korkeat ratapenkereet: muun muassa Vartiuksen länsipuolella ratapenkereen harja on lähes puiden latvojen tasalla. Rataosalla on myös raskaille junille erittäin vaativa pitkä Härmänmäen nousu, jossa jopa 5 400 tonnin malmipellettijunat etenevät vain hieman kävelyvauhtia nopeammin. Nousu on ollut rautatieharrastajien suosima valokuvauskohde. Rautatieliikenteen ohjaus Vartiuksen radalla hoidetaan kaukokäytöllä Oulusta. Kansainvälisen yhdysliikenteen vaatiman työn vuoksi Vartiuksen asemalle kuitenkin jää miehitys. Vartiuksen radan rakentaminen oli yksi 1970-luvun huomattavimmista ratahankkeista. Suomi ja Neuvostoliitto sopivat radan rakentamisesta Kostamuksen kaivokselle. Päätös radan rakentamisesta Kontiomäeltä Vartiukseen tehtiin 1973. Rakentaminen aloitettiin vuonna 1974 ja se edistyi nopeasti. Rata voitiin avata liikenteelle 1. marraskuuta 1976, vaikka rakennustyöt saatiin lopullisesti valmiiksi vasta vuonna 1980. Vartiuksen rata sähköistettiin vuonna 2006 samaan aikaan Oulun–Kontiomäen ja Kontiomäen–Iisalmen ratojen kanssa. Jännite ajolankoihin kytkettiin 1. lokakuuta 2006 ja sähköveturivetoinen koeliikenne alkoi 1. marraskuuta 2006. Rataosan sähköistys otettiin kaupallisen liikenteen käyttöön 1. joulukuuta 2006. Vuonna 2006 radan liikennemäärä oli 3 850 tuhatta tonnia, joka oli kokonaisuudessaan länteen suuntautuvaa liikennettä. Rata hiljeni merkittävästi helmikuun lopussa 2007, kun Raahen Rautaruukki lopetti rautamalmipellettien ostamisen Venäjältä. Liikenne alkoi uudelleen toukokuussa 2008, kun Vartiuksen kautta Kokkolan Ykspihlajaan kulkevat malmin kauttakulkukuljetukset jatkuivat. Kontiomäen ohitusraide otettiin käyttöön 23. toukokuuta 1995. Sen kautta Vartiuksesta tuleva liikenne voidaan ohjata suuntaa vaihtamatta Oulun suuntaan. Ennen ohitusraiteen rakentamista veturit oli ajettava junarungon päästä toiseen Kontiomäen ratapihalla. ==Lähteet== ==Aiheesta muualla== Luokka:Kuhmon liikenne Luokka:Paltamon liikenne Luokka:Suomen rataverkko Luokka:Teollisuusjunat ja -radat
Cirkör

Circus Cirkör on ruotsalainen uuden sirkuksen ryhmä. Perustettu Tukholmassa vuonna 1995. Cirkörin tekemiä/tuottamia esityksiä ovat mm. Trix ja 99%unknown. Suomessa Cirkör on esiintynyt useasti Kaapelitehtaalla Helsingissä. Cirkör esiintyi myös Tampereen Teatterikesässä 2009 esityksellä Inside Out. Ryhmä on myös vahvasti mukana Subörb festivaalin tuottamisessa. (Subörb on katu-, taide- sekä sirkusfestivaali Albyssa Ruotsissa) ==Aiheesta muualla== *Circus Cirkör *Subörb Luokka:Sirkukset
Porfyria

Porfyria on sairaus, joka aiheutuu hemin valmistuksessa tarvittavan entsyymin toimintahäiriöstä. Elimistöön kertyy tällöin porfyriini-nimistä yhdistettä, joka toimii hemin esiasteena. Tautimuodot voidaan luokitella akuutteihin porfyrioihin (akuutti intermittoiva porfyria ja porfyria variegata) sekä ihoporfyrioihin (porphyria cutanea tarda ja erytropoieettinen protoporfyria). Porfyriat ovat harvinaisia sairauksia, ja suurin osa niistä on perinnöllisiä. Porfyrian oireita ovat muun muassa ihon herkkyys auringonvalolle ja erilaiset kohtaukset. Taudille on luonteenomaista anemia, ja tautia sairastavan virtsa on toisinaan purppuranpunaista. == Historiaa == 1800-luvulla porfyria tunnettiin myös nimillä Dracula-tauti ja vampyyri-tauti, koska sillä uskottiin olevan yhteyttä vampyyrimyytteihin. Nykyisin oletetaan, että Englannin kuningas Yrjö III, jonka aikanaan uskottiin olleen mielisairas, sairastikin porfyriaa. Tätä kuvataan vuoden 1994 elokuvassa Hullu kuningas (The Madness of King George), jossa kuningasta näytteli Nigel Hawthorne. == Lähteet == == Aiheesta muualla == * Mikä on porfyria? * Terveyskirjasto: Porfyria * Mayo Clinic: Porphyria Luokka:Aineenvaihduntasairaudet Luokka:Seulonnan keskeiset artikkelit
Eero Lankia

Eero Uolevi Lankia (s. 8. joulukuuta 1951 Joutsa) on suomalainen agrologi ja Suomen Keskustan poliitikko. Hän oli kansanedustaja vuosina 2003–2007 ja puoluesihteeri. Hänet valittiin väliaikaiseksi puoluesihteeriksi puoluejohdon aloitteesta, mutta hankki järjestökokemuksellaan melko nopeasti kannatuksen myös pysyvälle puoluesihteeriydelle. Lankian kokemus liittyy lähes kokonaan puoluejärjestöön. Aikaisemmin puolueen sisäisessä jaossa hänet tunnettiin lähinnä Paavo Väyrystä kannattavana reaalipoliitikkona. Erityisesti Anneli Jäätteenmäen eroon johtaneessa tilanteessa ja Irak-gaten kysymyksessä puoluesihteeri Eero Lankia ja Keskustan eduskuntaryhmän puheenjohtaja Timo Kalli ylläpitivät kriittisimpinä hetkinä yhteistyötä SDP:hen. Tässä mielessä vankan puoluepätevyyden hankkinut järjestömies on ollut vakauttava tekijä. Huhtikuussa 2007 Lankia ilmoitti hakevansa Kiimingin kunnanjohtajaksi. Hän kuitenkin peruutti hakemuksensa perhesyihin vedoten. Huhtikuun lopussa hänet valittiin Työeläkevakuuttajat Telan johtajaksi. Eero Lankian puoliso on Outokummun kaupunginhallituksen puheenjohtajanakin toiminut, lääkäri Marjut Frantsi-Lankia. Heillä on kaksi yhteistä lasta (s. 2000 ja 2004), ja lisäksi Lankialla on edellisestä avioliitostaan kaksi lasta (s. 1991 ja 1994). == Lähteet == == Aiheesta muualla == * * Eero Lankian haastattelu Istuntosali.net:issä Luokka:Kansanedustajat Luokka:Suomen Keskustan poliitikot Luokka:Suomen Keskustan puoluesihteerit Luokka:Kirkkonummen kunnanvaltuutetut Luokka:Uudenmaan vaalipiiri Luokka:Vuonna 1951 syntyneet Luokka:Elävät henkilöt Luokka:Erityisavustajat
Burman kieli

Burma (omakielinen nimi: ) on sinotiibetiläinen kieli, jota puhutaan Myanmarissa. Kielellä on noin 42,9 miljoonaa puhujaa, mikä tekee siitä maailman 37. puhutuimman kielen. Sillä on virallisen kielen asema Myanmarissa ja sitä puhutaan ensimmäisenä kielenä lähinnä maan tasankoalueilla, kun taas vuoristossa se on yleensä ihmisten toinen kieli. Vaikka valtion nimi on nykyään Myanmar, kielestä käytetään useimmiten nimeä "burma". Kieltä kirjoitetaan burmalaisilla aakkosilla. Kieli jaetaan kolmeen päämurteeseen. == Äännerakenne == Bilabiaalit Dentaalit Alveolaarit Postalveolaarit Palataalit Velaarit Glottaalit Klusiilit/ Affrikaatat Nasaalit Frikatiivit Approksimantit Lateraaliapproksimantit Frikatiivit ääntyvät dentaalisina affrikaattoina . voi esiintyä tietyissä lainasanoissa, ja se voi myös ääntyä kuin . Soinnittomat sonorantit ääntyvät yleensä osittain soinnillisina: . Konsonantin jäljessä voivat ilmetä konsonantin palatalisaationa tai labialisaationa. Vokaalit etu keski taka suppea puolisuppea puoliväljä väljä Burman vokaalit jaetaan kahteen keskenään täydennysjakaumallisesti esiintyvään ryhmään. Taulukossa esitetyt ryhmän 1 vokaalit esiintyvät vain avotavuissa, kun taas ryhmän 2 vokaalit, joita ovat sekä diftongit , esiintyvät joko nasaalisina tai glottaaliklusiilin sulkemissa umpitavuissa. Burma on tonaalinen kieli. Tooneja on neljä: Tooni Foneeminen esitys Ääntämys matala korkea nariseva tapettu Redusoimattomilla tavuilla on tooni, kun taas redusoiduissa eli vähennetyissä tavuissa sävelkorolla ei ole merkitystä, ja niissä voi esiintyä ainoastaan lyhyt , . == Kielioppi == Burman kielen sanajärjestys on subjekti-objekti-verbi. Ainoa poikkeus on verbi ya/ga (olla), joka tulee suoraan subjektin jälkeen. === Adjektiivi === Burmassa adjektiivi tulee useimmiten ennen substantiivia. Superlatiivi muodostetaan etuliitteellä a ja jälkiliitteellä zonh. === Verbi === Burman kielen verbit eivät koskaan taivu. === Substantiivi === Burman kielessä substantiiveilla ei ole sukua. Monikko muodostetaan laittamalla substantiivin yhteyteen joitakin määrää ilmaisevia sanoja. == Sanasto == Suuri osa burman kielen sanastosta tulee paalin kielestä. Burmaan on tullut useita englanninkielisiä lainasanoja 1800-luvulta lähtien. Lähes kaikki burmankieliset sanat päättyvät vokaaliin. Lukusanat 1–10 burmaksi: 1 2 3 4 5 6 7 8 9 10 ၁ ၂ ၃ ၄ ၅ ၆ ၇ ၈ ၉ ၁၀ tìt nhìt ttōng lēi ngā chào khù nìt shìt kō tìt sé ==Lähteet== == Aiheesta muualla == Luokka:Myanmarin kielet Luokka:Tiibetiläis-burmalaiset kielet Luokka:Seulonnan keskeiset artikkelit
George Burdi

George Burdi eli George Eric Hawthorne (s. 1970) on kanadalainen muusikko. 18-vuotiaana Burdista tuli aktiivinen valkoihoisten etuasemaa ajavan aatesuuntauksen kannattaja, ja jo 21-vuotiaana hän oli Church of the Creator -liikkeen Kanadan osaston johtaja. Esiintyen pseudonyymillä ”Reverend (Pastori) George Eric Hawthorne” hän perusti RaHoWa-yhtyeen vuonna 1989. Yhtyeen nimi juontuu sanoista ”Racial Holy War” ja siitä tuli 1990-luvun merkittävin ns. White Power -musiikkia soittava kokoonpano. Burdi toimi perustajana ja johtajana Resistance Records -levy-yhtiössä. Vuonna 1995 Burdi tuomittiin pahoinpitelystä 12 kuukauden vankeuteen hänen potkaistuaan kansallissosialismia vastustanutta aktivistia kasvoihin RaHoWan konsertin jälkeisessä mellakassa Ottawassa 1993. Vuonna 1997 poliisi ratsasi Burdin kodin ja Resistance Recordsin toimiston. Häntä syytettiin ”tietoisesta vihamielisyyden edistämisestä”. Vuonna 2001 Burdi myi Resistance Recordsin National Alliancelle ja jätti White Power -suuntauksen. Nykyään Burdi toimii muusikkona monietnisessä Novacosm-yhtyeessä ja kannattaa itämaista henkisyyttä korostavaa ideologiaa. ==Aiheesta muualla== *Novacosm-yhtyeen kotisivu Luokka:Kanadalaiset laulajat Luokka:Vuonna 1970 syntyneet Luokka:Elävät henkilöt
White Power

White Power -termillä () viitataan valkoihoisten valta-aseman edistämiseen. Sen toi esille yhdysvaltalainen uusnatsijohtaja George Lincoln Rockwell vastineeksi termille ”Black Power”. Nykyään sitä käyttävät tunnuslauseenaan useat rasistiset ryhmittymät, kuten uusnatsit. == Katso myös == * Rasismi Suomessa * Äärioikeisto Suomessa == Aiheesta muualla == Luokka:Valkoinen ylivalta Luokka:Tunnuslauseet Luokka:Englanninkieliset sanat ja sanonnat
Fortaleza

Fortaleza (suom. linnoitus) on Brasilian osavaltion Cearán pääkaupunki. Se sijaitsee Atlantin valtameren rannikolla valtion koillisosissa. Fortalezassa on noin 2,5 miljoonaa asukasta, metropolialueella yli 3,4 miljoonaa. Se on Brasilian viidenneksi suurin kaupunki. Pinta-alaa Fortalezalla on 313 neliökilometriä. Fortaleza on satamakaupunki joka sijaitsee meren rannikolla Pajeú-joen suulla. Kaupunki syntyi portugalilaisen linnoituksen liepeille vuonna 1654. Siitä tuli Cearan pääkaupunki 1810. == Lähteet == ==Aiheesta muualla== * Kaupungin verkkosivusto Luokka:Brasilian osavaltioiden pääkaupungit Luokka:Brasilian kunnat
Liityntäpysäköinti

Liityntäpysäköinnillä tarkoitetaan joukkoliikennepysäkin yhteyteen järjestettyä pysäköintipaikkaa autoille ja/tai polkupyörille. Liityntäpysäköinti voidaan järjestää sekä bussille että kaupunkiraideliikenteen eri muodoille kuten raitiotielle, metrolle, paikallisjunalle ja pikaraitiotielle. Yleisimmin liityntäpysäköinti toteutetaan kaupunkiraideliikenteelle. Liityntäpysäköinnin tarkoituksena on lisätä joukkoliikenteen käyttöä tarjoamalla mahdollisuus käyttää joukkoliikennettä myös niille, jotka voivat tulla pysäkille vain autolla tai polkupyörällä esimerkiksi etäisyyden tai liityntäliikenteen puutteiden takia. Sillä myös pyritään vähentämään autoliikennettä ruuhkaisille alueille, kuten keskustoihin. Autojen liityntäpysäköinti voi olla alueesta riippuen joko maksutonta tai maksullista. Maksuttomuus voi edellyttää voimassa olevaa matkalippua. Liityntäpysäköintiä autoille voi olla vaikea järjestää laajasti ja lyhyen etäisyyden päähän pysäkistä, koska raideliikenteen asemaympäristöissä maankäyttö on yleensä tiivistä. Autojen liityntäpysäköintialueen koko vaihtelee muutamasta paikasta tuhansien paikkojen pysäköintilaitokseen. Polkupyörien liityntäpysäköintipaikalla voi olla katos, teline tai lukittava suojalaatikko polkupyörille. Liityntäliikennettä voi tarjota myös kaupunkipyöräjärjestelmään kuuluva pyöräasema. Autojen liityntäpysäköintiä on arvosteltu siitä, että se tukee yksityisautoilua. Useilla alueilla liityntäpysäköinnin käyttö on kuitenkin ympäristöystävällisempää kuin matkan jatkaminen määränpäähän saakka autolla. == Katso myös == * Pendelöinti == Lähteet == == Aiheesta muualla == Luokka:Pysäköinti Luokka:Joukkoliikenne
Judith Miller

Judith ”Judy” Miller (s. 2. tammikuuta 1948 New York) on entinen yhdysvaltalaisen The New York Times -sanomalehden toimittaja. Hän on saanut Pulitzer-palkinnon. Miller tuli tunnetuksi Irakin joukkotuhoaseita käsitelleistä artikkeleistaan ennen vuoden 2003 sotaa. Merkittävä osa hänen artikkeleistaan The New York Timesissa osoittautui epätarkoiksi tai perättömiksi. George W. Bushin hallinto käytti Millerin kirjoituksia sodan oikeuttamiseen.http://www.slate.com/articles/news_and_politics/press_box/2003/05/reassessing_miller.html Vuonna 2005 Miller sai kansainvälistä huomiota kieltäydyttyään paljastamasta lähdettään. Hän ei suostunut todistamaan oikeudessa siitä, kuka kertoi hänelle entisen Yhdysvaltain suurlähettilään Joseph Wilsonin vaimon Valerie Plamen aseman keskustiedustelupalvelu CIA:n työntekijänä. Eräiden CIA:n työntekijöiden henkilöllisyyden paljastaminen on Yhdysvaltain lakien mukaan rikos, kun paljastajana on virkamies, joka on saanut henkilöllisyyden tietoonsa työnsä kautta. Miller tuomittiin tapauksen johdosta vankeuteen, ja hän aloitti rangaistuksen kärsimisen heinäkuussa 2005. Miller vapautui syyskuussa 2005 luovutettuaan syyttäjälle muistiinpanonsa ja paljastettuaan tietolähteensä, varapresidentti Dick Cheneyn kansliapäällikkö Lewis 'Scooter' Libbyn. Marraskuussa 2005 Miller jätti The New York Timesin. == Lähteet == Luokka:Yhdysvaltalaiset toimittajat Luokka:Vuonna 1948 syntyneet Luokka:Elävät henkilöt Luokka:Journalismin Pulitzer-palkinnon saaneet
American Nazi Party

American Nazi Party on yhdysvaltalainen uusnatsien poliittinen puolue. Sen perusti George Lincoln Rockwell vuonna 1959. Puolueen päämaja sijoitettiin Arlingtoniin Virginiaan. Organisaation ideologia ja politiikka perustui Saksan kansallissosialistisen työväenpuolueen näkemyksiin. Vuonna 1967 tapahtuneen Rockwellin salamurhan jälkeen puolueen johtoon nousi Matt Koehl, joka uudelleennimesi puolueen olemaan National Socialist White People’s Party, NSWPP. Vuonna 1970 puolueesta eronnut Frank Collin perusti National Socialist Party of America -puolueen. Uusi American Nazi Party on kuitenkin alkanut nostaa tunnettavuuttaan, ja sitä pidetään suuresti ääripuolueena ja jopa fasistisena organisaationa. Uusi ryhmittymä pitää itseään Rockwellin perinteen jatkajana ja sitä johtaa Rocky Suhayda. American Nazi Party ei kuitenkaan ole sama kuin the National Socialistic Movement, joka käyttää itsestään nimitystä America’s Nazi Party. ==Katso myös== * Valkoinen ylivalta ==Aiheesta muualla== * Uuden ANP:n virallinen sivusto Luokka:Uusnatsistiset puolueet Luokka:Yhdysvaltain puolueet Luokka:Äärioikeisto Yhdysvalloissa
White Aryan Resistance

White Aryan Resistance eli WAR on valkoista ylivaltaa kannattava organisaatio ja liiketoimi, jonka johdossa toimi entinen Ku Klux Klanin johtaja ('Ku Klux Klan Grand Wizard') Tom Metzger. Organisaatio perustettiin Kaliforniassa. Organisaation tunnuslause on "Valkoisten vallankumous on ainoa ratkaisu" ('White Revolution is the Only Solution'). Organisaatio on laajasti järjestäytynyt erityisesti vankiloissa. WAR joutui vararikkoon oikeusjutun jälkeen, jossa sitä syytettiin osallisuudesta etiopialaisen Mulugeta Serawin murhaan. Vuonna 1988 Serawin murhanneet skinheadit tuomittiin vankeusrangaistukseen. Morris Dees ja Southern Poverty Law Center (SPLC) nostivat kanteen Metzgeriä vastaan, syyttäen WAR:n vaikuttaneen Serawin murhaajiin rohkaisemalla heidän ryhmäänsä East Side White Pridea väkivaltaisuuksiin. ==Katso myös== * Uusnatsismi * Valkoinen ylivalta ==Aiheesta muualla== *White Aryan Resistancen virallinen sivusto Luokka:Yhdysvaltalaiset järjestöt Luokka:Uusnatsismi
KKK

KKK tarkoittaa ainakin seuraavia asioita: * Ku Klux Klan. * keskuskauppakamari * konekiväärikomppania * * Kauppakorkeakoulu * Katipunan (Kataastaasan Kagalang-galang na Katipunan ng mga Anak ng Bayan), Filippiineillä 1890-luvulla toiminut separatistinen salaseura * Katolisen kirkon katekismus * kylmä, koho, kompressio, aiemmin suositeltu ohje urheiluvammojen hoitoon * KKK-supermarket, K-supermarketin entinen markkinointinimi * saksalainen turboahtimien valmistaja (Kühnle, Kopp & Kausch AG), nykyinen BorgWarner Turbo Systems GmbH * KKK eli Kannuksen korvenkävijät (partiolippukunta Kannuksesta)
Wes Anderson

Wesley Wales "Wes" Anderson (s. 1. toukokuuta 1969 Houston, Texas) on yhdysvaltalainen elokuvaohjaaja, -käsikirjoittaja ja -tuottaja. Anderson tunnetaan muun muassa elokuvistaan Royal Tenenbaums, Fantastic Mr. Fox, Moonrise Kingdom ja The Grand Budapest Hotel. Hän oli ehdolla parhaan alkuperäisen käsikirjoituksen Oscarin saajaksi elokuvistaan The Royal Tenenbaums ja Moonrise Kingdom. Hän sai Oscar-ehdokkuuden myös animaatioelokuvasta Fantastic Mr. Fox. Vuonna 2015 Anderson sai kolme Oscar- ehdokkuutta elokuvan The Grand Budapest Hotel tuottajana, ohjaajana ja käsikirjoittajana. Hänet palkittiin elokuvasta parhaan alkuperäisen käsikirjoituksen Baftalla ja WGA-palkinnolla. Vuonna 2016 kolme Andersonin elokuvaa – Royal Tenenbaums, Moonrise Kingdom ja The Grand Budapest Hotel – äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. == Filmografia == * Lurjukset (Bottle Rocket, 1996) * Rushmore – akatemian älypää (1998) * Royal Tenenbaums (2001) * Steve Zissoun vedenalainen maailma (The Life Aquatic with Steve Zissou, 2004) * Darjeeling Limited (2007) * Fantastic Mr. Fox – Kekseliäs kettu (2009) * Moonrise Kingdom (2012) * The Grand Budapest Hotel (2014) * Isle of Dogs (2018) * The French Dispatch (2020) * Asteroid City (2023) ==== Lyhytelokuvat ==== * Bottle Rocket (1994) * Hotel Chevalier (2007) * Henry Sugarin ihmeellinen tarina (The Wonderful Story of Henry Sugar, 2023) * Joutsen (The Swan, 2023) * Rotanpyydystäjä (The Ratcatcher, 2023) * Myrkky (Poison, 2023) == Lähteet == == Aiheesta muualla == * == Kirjallisuutta == *Dilley, Whitney Crothers. The Cinema of Wes Anderson: Bringing Nostalgia to Life. London : Wallflower Press, 2017. ISBN 978-0-231-18069-6. *Kornhaber, Donna. Wes Anderson. Urbana: University of Illinois Press, 2017. ISBN 978-0-252-08272-6. Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:BAFTA-palkinnon saajat Luokka:Annie-palkinnon saajat Luokka:Vuonna 1969 syntyneet Luokka:Elävät henkilöt Luokka:Seulonnan keskeiset artikkelit
Vogli

Vogli eli Gilwell-punos on nahasta tehty josefiinansolmu, jota käytetään partiohuivin kiinnitykseen. Voglista puhutaan usein virheellisesti osmonsolmuna. Josefiinansolmun ja osmonsolmun erottaa toisistaan helpoiten, kun katsoo solmuja ylhäältäpäin. Josefiinansolmussa on selkeästi nähtävissä neljä "kulmaa"; osmonsolmussa näitä "kulmia" on viisi. Suomessa voglia voi käyttää partiojohtajan peruskurssin hyväksytysti suorittanut partiolainen. Kurssin ikävaatimuksen takia (täyttää samana vuonna vähintään 18 vuotta) alle 17-vuotiailla ei nahkaista voglia näe. Kansainvälisenä tunnuksena vogli on yleisimmin vasta partiojohtajien jatkokurssin kurssimerkkinä jaettava tunnus, Suomessa ja muutamissa muissa maissa sen käyttöön kuitenkin oikeuttaa jo näiden maiden käyttämä laaja peruskurssi. Suomenkielinen vogli-nimitys juontuu partioliikkeen perustaja Robert Baden-Powellin käyttämästä sanasta woggle, joka vakiintui englantia puhuvissa maissa tarkoittamaan mitä tahansa huiviholkkia tai muuta partiohuivin sitomiseen käytettävää erilaista kiinnikettä, mistä tahansa materiaalista valmistettuna. Suomessa kuitenkin näitä muita kutsutaan (erityisesti partiotyttöliikkeen) perinteiden mukaisesti huiviholkeiksi ja vogli-termiä käytetään lähes poikkeuksetta "Gilwell woggle" -merkityksessä eli partiojohtajien tunnusmerkkiin viittaamaan. Sanan vakiintunut suomenkielinen kirjoitusasu on "vogli", joskin harvoin tapaa myös muotoa "wogli" tai jopa "woggli". == Aiheesta muualla == * Vogli PartioWikissä * Scoutbase: The Origins of the Woggle (pdf) Luokka:Partioasu
Esko Mikkola

Esko Olavi Mikkola (s. 14. helmikuuta 1975 Tampere) on uransa vuonna 2010 lopettanut suomalainen keihäänheittäjä. Mikkolan ennätys on 84,27 metriä vuodelta 2004. Hän edusti urallaan Nokian Pyryä. Häntä valmensi vuoteen 2005 Jukka Manninen ja sen jälkeen Kari Ihalainen. == Ura == Mikkola aloitti urheilu-uransa painin parissa ja vaihtoi vasta 19-vuotiaana painin keihäänheittoon. Mikkola aloitti vuonna 1997 urheiluansioillaan saamallaan täydellä stipendillä opiskella sähkötekniikkaa Yhdysvalloissa Arizonan yliopistossa Tucsonissa, jossa hän väitteli vuonna 2007 tekniikan tohtoriksi aiheenaan säteilynkestävä elektroniikka. Hän heitti vuonna 1998 NCAA- mestaruuskisojen ennätykseksi 81,86 metriä, joka säilyi rikkomattomana 19 vuotta. Hänet nimettiin keihäsansioillaan Arizonan yliopiston Sports Hall of Fameen. == Urheilu-uran jälkeen == Mikkola perusti Yhdysvalloissa oman Alphacore-nimisen yrityksen, joka kehittää ja valmistaa säteilynkestäviä mikropiirejä muun muassa Nasalle. Yhtiö toimii Phoenixissa. Mikkolalla on myös Yhdysvaltain kansalaisuus ja hän on avioitunut siellä. ==Saavutukset== *SM- hopea 2004 ja 2005 *SM-pronssi 2008 *Keihäskarnevaalien voitto 2003 ja 2005 *2004 kesäolympialaisten 11. tuloksella 79,43 metriä *1998, 2000 NCAA-kultaa *1999 NCAA-hopeaa *2003 universiadeissa hopeaa == Lähteet == == Aiheesta muualla == * Luokka:Suomalaiset keihäänheittäjät Luokka:Amerikansuomalaiset henkilöt Luokka:Vuonna 1975 syntyneet Luokka:Elävät henkilöt
Ennustaminen

Ennustaminen on tulevaisuutta koskevan arvion kehittämistä ja sen esittämistä. Ennustaminen on jaettavissa kahteen lajiin, järkiperäiseen (esimerkiksi sääennuste) ja taikuuteen perustuvaan (esimerkiksi erilaiset viihde- ennustukset eli povaaminen). == Järkiperäinen ennustaminen == Tyypillisiä järkiperäisiä ennustamisen lajeja ovat sään ennustaminen ja mielipidetiedustelun suorittaminen. Ennustamisen taustalla on jokin malli tai teoria. Muita oleellisia kysymyksiä ovat ennusteen ennustettu epävarmuus ja lähtötietojen kattavuus ja luonne. Tulevaisuudentutkimus on tieteenala, jossa kartoitetaan ilmiöiden mahdollisia, todennäköisiä ja toivottavia tulevaisuuksia. Philip E. Tetlockin yli 20 vuotta kestäneistä tutkimuksista kertovassa kirjassa "Superennustajat, Ennustamisen taito ja tiede" (Terra Cognita) politiikan ja talouden alan ennustajat jakautuivat tilastollisesti kahteen ryhmään. Toinen ei onnistunut sattumaa paremmin ja toinen onnistui hieman paremmin. Tetlockin jatkotutkimuksessa 2 800 vapaaehtoista osallistui hankkeeseen, jossa vastattiin täsmällisiin kysymyksiin kuten leviävätkö Venäjän protestit tai romahtaako kullan hinta tai nouseeko Nikkei yli 9 500 pisteen. Joukosta nousi esiin 58 henkilöä, jotka suoriutuivat 60 prosenttia paremmin kuin muut vastaajat. Tetlockin mukaan nämä ennustajat ovat älykkäitä ja monipuolisesti maailmaa seuraavia ihmisiä, mutteivät kuitenkaan huippuälykkäitä. Sen sijaan kyse on heidän toiminnastaan ja heidän asenteestaan. He ovat aktiivisesti kiinnostuneita asioista, jotka ovat ristiriidassa heidän maailmankuvansa kanssa – eli ovat hyvin avarakatseisia. He myös testaavat hypoteesejaan, ovat numerotaitoisia, laskevat todennäköisyyksiä, toimivat ryhmissä ja seuraavat onnistumistaan sekä ovat valmiita myöntämään virheensä. "Heillä on todellinen mitattava taito arvioida, millä todennäköisyydellä suurten panosten tapahtumat toteutuvat kolmen kuukauden, kuuden kuukauden, vuoden, tai puolentoista vuoden kuluttua”, Tetlock kirjoittaa. ”Ennustustaito ei ole salaperäinen, syntymässä saatu lahja. Se syntyy erityisistä tavoista ajatella, kerätä informaatiota ja päivittää uskomuksia.” == Uskomuksiin perustuva ennustaminen == ”Povaamisella” tarkoitetaan yleensä asiakkaalle maksua vastaan tai itselle suoritettua tulevaisuuteen katsomista, kun taas ennustamisella voidaan tarkoittaa enteiden tulkitsemista, jolla voi olla myös uskonnollinen ulottuvuus. Ennustamisella on lukuisissa kulttuureissa eri puolilla maailmaa pitkät perinteet. ==Lähteet== == Aiheesta muualla == * Risto Selin: Ennustaminen. Teoksessa * Jussi Kaksonen: Maaginen maailmankatsomus elää vahvana. Etelä-Suomen sanomat 24.9.2006. * Sari Miettunen: Magia koukuttaa naisia. Turun sanomat 5.11.2006. * Mikael Nederström: Ennustaja mukana elämänvalinnoissa. Skeptikko 4/2006. (PDF, s. 38) * Jukka-Pekka Heiskanen: Voiko kuka tahansa ryhtyä uskottavaksi ennustajaksi? Yle Prisma 14.4.2012. *
Roatán

Roatán on Hondurasille kuuluva saari Karibianmerellä. Se sijaitsee Utilan ja Guanajan saarten välissä. Saaren suurin kaupunki on Coxen Hole. Saari kuuluu hallinnolisesti Islas de la Bahían departementtiin. Muita kaupunkeja ovat muun muassa French Harbor ja Oak Ridge. Vaikka Hondurasin tärkein kieli on espanja, suurin osa roatánilaisista puhuu ensisijaisena kielenään englantia. Roatán kuuluu Mesoamerikaaniseen valliriuttaan, joka on lajissaan maailman toiseksi suurin Ison valliriutan jälkeen. Saarella on merentutkimusasema Roatan Institute for Marine Science (RIMS), jossa on myös opetuksellinen osasto. Siihen liittyy myös delfiiniprojekti. Roatánilla on hyvä satama, ja suuri strateginen merkitys. Sitä ovat alkuperäisasukkaiden payojen jälkeen konkistadorien saavuttua tavoitelleet Espanja, Britannia, ranskalaiset ja myös hollantilaiset merirosvot, sittemmin Keski-Amerikan yhdysvallat ja erikseen Guatemala, Nicaragua ja Brittiläinen Honduras eli nykyinen Belize. Myös Pohjois-Amerikan yhdysvalloilla on paljon vaikutusvaltaa sekä 2000-luvun muuttoliikkeen että Hondurasin valtion hallinnon myötävaikutuksella. == Lähteet == == Aiheesta muualla == Luokka:Hondurasin saaret
Aa (Viro)

Aa on kylä Pohjois-Virossa, Suomenlahden rannikolla. Kylä sijaitsee Lüganusen kunnassa, 10 kilometrin päässä keskustasta koilliseen. Vuonna 2000 kylässä oli 190 asukasta. == Kuuluisia aalaisia == * Ilona Lepsalu == Lähteet == Luokka:Lüganuse Luokka:Viron kylät
ZNG

ZNG (kroaatiksi Zbor Narodne Garde) eli Kroatian kansalliskaarti oli Kroatian armeija vuonna 1991, ennen itsenäisen Kroatian asevoimien perustamista. Se perustettiin 21. huhtikuuta 1991 Kroatian presidentti Franjo Tuđmanin määräyksellä. Tällöin ilmassa leijui Jugoslavian hajoamissotien uhka, koska Kroatia aikoi itsenäistyä. Kroatian kansalliskaarti oli koottu Kroatian aluepuolustusjoukoista TO:sta. ZNG oli vuoden 1991 lopulla Kroatiaan kohdistuneen serbihyökkäyksen päävastustaja. Kroatian kansalliskaarti esiintyi ensimmäisen kerran julkisesti 28. toukokuuta 1991 paraatissa Zagrebin stadionilla. Tuota päivämäärää juhlitaan vuosittain Kroatian puolustusvoimien lippujuhlana. 12\. elokuuta 1991 perustettiin neljä prikaatia. Kroaateilla oli tällöin aseissa noin 60 000 miestä, joista 30 000 sisäministeriön komennossa. 21. syyskuuta 1991 ZNG:n komento siirtyi sisäministeriöltä Kroatian puolustusministeriölle. 3. marraskuuta 1991 Kroatian kansalliskaartin nimi muutettiin Kroatian armeijaksi Hrvatsku vojsku, joka lyhennettiin HV. Syyskuussa 1991 YK:n turvallisuusneuvosto asetti entisen Jugoslavian alueen asevientikieltoon, joten Kroatia ei voinut enää ostaa aseita ulkomailta. Kasarmien taistelussa syyskuussa 1991 se sai haltuunsa merkittävän määrän aseistusta: 230 tankkia ja noin 400 tykkiä. ZNG oli jalkaväkipohjainen armeija, joka myös käytti Jugoslavian liittoarmeijalta saatuja panssareita. Kevyt aseistus oli saatu liittoarmeijalta, Singaporesta ja Unkarista, Romaniasta ja muista itäblokin maista. ZNG käytti seuraavia liittoarmeijan panssareita: T-54/T-55, M-84 ja T-34/85. Miehistönkuljetusvaunuina käytettiin mm. BVP M80:ia, M-60:ia, BOV:ia, BTR-60:ia sekä BTR-4:ia. == Lähteet == Luokka:Armeijat Luokka:Kroatian sota